Aliou Cissé

Aliou Cissé (sündinud 24. märtsil 1976 Ziguinchoris) on Senegali jalgpallitreener ja endine jalgpallur (poolkaitsja ja kaitsja).

Klubikarjääri jooksul mängis Cissé Prantsusmaa kõrgliiga klubides Lille (1994–1997), Paris Saint-Germain (1998–2001), Montpellier (2001–2002) ja Sedan Ardennes (2006–2008) ning Inglismaa kõrgliiga klubides Birmingham City (2002–2004) ja Portsmouth (2004–2006). Tema klubikarjääri viimaseks klubiks jäi 2009. aastal Prantsusmaa esiliiga klubis Nîmes.

Senegali jalgpallikoondises mängis Cissé aastatel 1999–2005 kokku 35 korda. Ta oli koondise kapten 2002. aasta maailmameistrivõistlustel, kus Senegali jõudis veerandfinaali. Samal aastal jõudis ta Senegali koondisega 2002. aasta Aafrika rahvaste karikavõistlustel finaali, kus kaotati penaltiseeria järel Kamerunile.

Aastatel 2013–2015 juhendas Cissé Senegali kuni 23-aastaste koondist. Alates 2015. aasta märtsist on ta olnud Senegali jalgpallikoondise peatreener. 2018. aastal osales Senegali koondis esimest korda pärast 16 aastat taas maailmameistrivõistlustel. 2022. aastal tuli Senegali koondis tema juhtimisel esimest korda Aafrika meistriks.

Kategooria:Senegali jalgpallurid
Kategooria:Jalgpallitreenerid
Kategooria:Lille OSC mängijad
Kategooria:Paris Saint-Germaini jalgpallurid
Kategooria:Montpellier HSC jalgpallurid
Kategooria:Birmingham City FC jalgpallurid
Kategooria:Portsmouth FC mängijad
Kategooria:Ligue 1 mängijad
Kategooria:Premier League'i mängijad
Kategooria:Sündinud 1976